text: Á aðalfundinum, sum var hildin í góðveðrinum í Svínoy í dag, var semja um at vit meira enn nakrantíð noyðast at fáa boðskapin um einar burðardyggar útoyggjar fram.
text: #000001
text: Ferðavinnan vantar nógv av útoyggjunum. Ferðaløg í stórum tali ynskja at vitja hesi forkunnugu støðini, og hotellini í Havn hava brúk fyri at gestirnir fáa autentiskar upplivingar. Vit vita eisini, at politiski myndugleikin sær ferðavinnuna sum ein sjálvsagdan møguleika hjá teimum búsettur á útoyggj, at vinna sær pening.
text: #000003
text: Skulu Føroyar sum land, tryggja sær at útoyggjarnar framhaldandi eru livandi samfeløg, við virknum og søgufróðum fólki, kann tað ikki sigast ov ofta, at ein menningarætlan skal til, ein ætlan, ið er fakliga grunda, og byggir á tað, sum hvør einstøk oyggj metur neyðugt. Tað er eisini neyðugt við fyrimunum, og øðrum eggjandi tiltøkum, sum gera tað attraktivt hjá yngri familjum at búseta seg.
text: #000005
text: Aðalfundurin staðfesti, at tey sum hava sitið í starvsnevnd og umboðsráð halda fram eitt ár afturat. Óla Jákup úr Dímun sum formaður, Olga Biskopstø, sum samskipari og Marius á Geilini, starvsnevndarlimur.
text: #000007